《高宗皇帝挽词》
宋代·李祥

赤伏恢炎绪，珍符属绍兴。
武功归艺祖，仁治法昭陵。
弓堕龙髯断，云蟠鹤驭升。
巍巍名不有，清庙若为称。

作者简介：（1128—1201）常州无锡人，字元德。孝宗隆兴元年进士。为钱塘簿。历太学博士，累迁国子祭酒。丞相赵汝愚以言去国，祥上疏争之。除湖南转运副使，寻为言者劾罢，以直龙图阁致仕。卒谥肃简。